Samme år blev Barbara Kepler smittet med [[Rickettsia]] og begyndte at få [[slagtilfælde]]. Mens Barbara prøvede at komme sig, blev alle Keplers tre børn smittet af [[kopper]]; den 6-årige Friedrich døde. Efter hans søns død skrev Kepler breve til potentielle mæcener i Württemberg og [[Padua]]. Han kunne dog ikke vende tilbage til [[Eberhard Karls Universität Tübingen|Tübingen Universitet]] i Württemberg, da man mistænkte ham for [[Calvinisme|calvinistisk]] kætteri, som stred imod [[den augsburgske bekendelse]] og [[Konkordieformlen]]. [[Università degli Studi di Padova|Padua Universitetet]] søgte efter anbefaling fra den afgående Galilei at få Kepler til det matematiske professorat, men Kepler, som foretrak at holde sin familie på tysk territorium, rejste i stedet til Østrig for at blive lærer og distriktsmatematiker i [[Linz]]. Barbaras sygdom vendte tilbage, og hun døde kort efter Keplers tilbagekomst.<ref>Connor, ''Kepler's Witch'', pp 222–226; Caspar, ''Kepler'', pp 204–207</ref>
Walhalla